CELEX: 62020CN0276
Language: mt
Date: 2020-06-24 00:00:00
Title: Kawża C-276/20: Talba għal deċiżjoni preliminari mressqa mil-Landgericht Erfurt (il-Germanja) fl-24 ta’ Ġunju 2020 – A. G. E. vs B AG

19.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 348/4
            
         
      Talba għal deċiżjoni preliminari mressqa mil-Landgericht Erfurt (il-Germanja) fl-24 ta’ Ġunju 2020 – A. G. E. vs B AG
      (Kawża C-276/20)
      (2020/C 348/05)
      Lingwa tal-kawża: il-Ġermaniż
      
         Qorti tar-rinviju
      
      Landgericht Erfurt
      
         Partijiet fil-kawża prinċipali
      
      
         Rikorrent: A. G. E.
      
         Konvenuta: B AG
      
         Domandi preliminari
      
      
                  1.
               
               
                  Fil-każ ta’ ksur mill-manifattur ta’ vettura jew magna tad-dritt Ewropew relatat mar-reġistrazzjoni ta’ vetturi u tar-regoli Ewropej relatati mal-livell ta’ emissjonijiet, id-dritt tal-Unjoni, partikolarment il-prinċipju ta’ effettività u d-drittijiet fundamentali stipulati mid-dritt tal-Unjoni, jimponi li ma jitnaqqasx, mid-danni dovuti bħala kumpens għad-dannu sostnut mix-xerrej, kumpens fuq il-bażi tal-użu effettiv tal-vettura? Dan it-tnaqqis huwa fi kwalunkwe każ ipprojbit jekk il-manifattur jikkawża dannu lil klijent b’mod intenzjonali jew li jmur kontra l-moralità?
               
            
                  2.
               
               
                  Il-qorti tar-rinviju hija qorti indipendenti u imparzjali fis-sens tad-dispożizzjonijiet moqrija flimkien tal-Artikolu 267 TFUE, tat-tielet sentenza tal-Artikolu 19(1) TUE u tal-Artikolu 47(2) tal-Karta tad-Drittijiet Fundamentali tal-Unjoni Ewropea?